जांच के दौरान कुछ भी संदिग्ध नहीं मिला, देर रात पाक रेंजर्स को सौंपा
Handing Over Pakistan National; Pak rangers BSF | Gurdaspur Sectot Amritsar Rural  बॉर्डर सिक्योरिटी फोर्स (BSF) के जवानों ने शुक्रवार सुबह एक पाक नागरिक को भारतीय सीमा में दाखिल होने पर गिरफ्तार कर लिया गया।
बॉर्डर सिक्योरिटी फोर्स (BSF) के जवानों ने शुक्रवार सुबह एक पाक नागरिक को भारतीय सीमा में दाखिल होने पर गिरफ्तार कर लिया गया। अमृतसर सेक्टर में पकड़े गए इस पाक नागरिक से पूरा दिन पूछताछ और जांच के बाद देर रात उसे पाक रेंजर्स के हवाले कर दिया गया है। भारत के इस कदम ने मानवता की मिसाल पेश की है।
मिली जानकारी के अनुसार गुरदासपुर सेक्टर के अंतर्गत आते जिला अमृतसर के गांव कामिरपुरा में शुक्रवार सुबह एक पाकिस्तानी नागरिक को BSF जवानों ने बॉर्डर फेंसिंग के पास टहलते हुए पकड़ लिया। पूछताछ के दौरान पता चला कि पकड़ा गया पाक नागरिक अनजाने में भारतीय क्षेत्र में आ गया था। उसके पास से कुछ भी आपत्तिजनक बरामद नहीं हुआ।
पाक रेंजर्स से साधा संपर्क
BSF के अधिकारियों ने बातचीत के बाद पाक रेंजर्स के साथ संपर्क साधा। पकड़े गए पाक नागरिक की जानकारी सांझा की गई। पाक रेंजर्स की तरफ से वेरिफिकेशन पूरी होने के बाद पाक रेंजर्स को पाकिस्तानी नागरिक रात के समय वापस लौटा दिया गया।
4 महीने पहले भी लौटाया था पाक नागरिक
तकरीबन 4 महीने पहले 23 मार्च 2023 को ही एक ‌व्यक्ति फिरोजपुर सेक्टर में भी पकड़ा गया। जिसका नाम रहमान था और पाकिस्तान के खायबर जिले का रहने वाला था। उससे कुछ भी संदिग्ध नहीं पाया गया और दोस्ती का संदेश देते हुए BSF ने उसे शाम होते ही वापस लौटा दिया।